पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। चंडीगढ़ फुटबॉल लीग की अंडर-17 एज ग्रुप में 7 वॉरियर्स ने ओएसिस को रोमांचक मुकाबले में 2-1 से शिकस्त दे दी। गवर्नमेंट कॉलेज सेक्टर-42 में खेले गए मैच में दोनों टीमें हाफ टाइम तक 1-1 से बराबर थी लेकिन दूसरे हाफ में 7 वॉरियर्स के स्टार स्ट्राइकर सुमित ने अहम गोल दागकर टीम को जीत दिला दी। इसके अलावा एक अन्य मैच में आर्यनल और गनर्स ने अपना मुकाबला 2-2 से ड्रॉ खेला। अंडर-14 एज ग्रुप में एवेंजर्स ने धमाकेदार प्रदर्शन करते हुए यूथ वॉरियर्स को 7-0 से हरा दिया। टीम के स्टार स्ट्राइकर यश चौहान ने हैट्रिक दागी जबकि अक्षुण्य और शिवम पाण्डेय ने 2-2 गोल किए। इसके अलावा अन्य मुकाबलों में येलो रेंजर्स ने वाईएफसी को 3-0 से और विक्ट्री विक्टर्स ने 7 स्ट्राइकर्स को 4-0 से मात दे दी।
अंडर-10 एज ग्रुप में रियल स्टार्स ने एक अन्य रोमांचक मुकाबले में सुपर स्ट्राइकर्स को 3-2 से रौंद डाला। इस जीत के साथ ही सुपर स्ट्राइकर्स लीग में टॉप पर पहुंच गई है। अंडर-12 एज ग्रुप में ब्लैक ओप्स ने ब्लू शार्क को 3-2 से हरा दिया। मैच में शानदार प्रदर्शन करते हुए 3-0 से बढ़त बनाई जिसके बाद ब्लू शार्क ने स्कोर 3-2 तो पहुंचाया लेकिन वो हार को नहीं टाल सके। कैटेगरी के एक अन्य मैच में क्लासिक ने इनविनसिबल को 9-7 से हरा दिया जिसमें आर्यमान की शानदार हैट्रिक भी शामिल रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn